ছাগলের গাড়ি চড়ে স্কুলে যাওয়া মেয়েটি এখন সপ্তম শ্রেণির ছাত্রী
দ্বিতীয় শ্রেণির ছাত্রী জান্নাতুল মাওয়া। অভিনব ছাগলের গাড়িতে চড়ে স্কুলে যায় প্রতিদিন। ছবি, ভিডিও সংবাদপত্র ও সামাজিক যোগাযোগমাধ্যমে তোলপাড় সৃষ্টি করে।







এটি পাঁচ বছর আগের ঘটনা। কিন্তু সম্প্রতি বিভিন্ন গণমাধ্যমে সেই পুরনো সংবাদটি নতুন করে প্রকাশ করা হয়েছে। এতে বিভ্রান্ত হচ্ছে মানুষ। সামাজিক যোগাযোগমাধ্যমে ভাইরাল হয়েছে ছবি, ভিডিও সংবাদ।




সেই ছাগলটি তিন বছর আগে কোরবানি দেয়া হয়েছে। আর ছোট শিশু জান্নাতুল মাওয়া সপ্তম শ্রেণির ছাত্রী। পুরনো সংবাদ নতুন করে ভাইরাল হওয়ায় সেই ছাগলের গাড়ির মালিক সামাউল ইসলামও হতবাক।
২০১৪ সালের ১৯ মার্চ দৈনিক যুগান্তরে ‘অভিনব ছাগলের গাড়িতে চেয়ে ছোট্ট খুকির স্কুলে যাওয়া আসা’শিরোনামে সংবাদ প্রকাশিত হয়।
যশোরের চৌগাছা উপজেলার নারায়ণপুর গ্রামের বাসিন্দা সামাউল ইসলাম। তিনি পেশায় সরকারি প্রাথমিক বিদ্যালয়ের শিক্ষক। ২০১৪ সালে প্রথম দিকে তার তৈরি ছাগলের গাড়ি ব্যাপক তোলপাড় সৃষ্টি করে। গণমাধ্যমেও ছবি ও ভিডিও নিয়ে সংবাদ প্রকাশিত হয়।
পাঁচ বছর সম্প্রতি সেই ছাগলের গাড়িতে চড়ে মেয়ের স্কুলে যাওয়ার ছবি ও ভিডিওসংবলিত সংবাদ কিছু কিছু গণমাধ্যমে প্রকাশ করা হয়েছে। পুরনো সংবাদ নতুন করে প্রকাশ করায় বিভ্রান্তি ছড়াচ্ছে।
এ প্রসঙ্গে সামাউল ইসলাম বলেন, পাঁচ বছর আগের পুরনো ছবি, ভিডিওসংবলিত সংবাদ নতুন করে কিছু গণমাধ্যম প্রকাশ করেছে। সামাজিক যোগাযোগমাধ্যমেও ছড়িয়ে পড়েছে। এটা বিব্রতকর।
তিনি বলেন, এখন আর আমি গ্রামে থাকি না। উপজেলা সদরে বাড়ি করেছি। সেখানেই বসবাস করছি। আর সেই ছাগল তিন বছর আগে কোরবানি দিয়েছি। আমার মেয়ে জান্নাতুল মাওয়া সপ্তম শ্রেণির ছাত্রী। চৌগাছা উপজেলা সদরের শাহাদৎ পাইলট মাধ্যমিক বিদ্যালয়ে অধ্যয়ন করছে। আমি নিজেও প্রধান শিক্ষক পদে পদোন্নতি পেয়েছি। স্কুল বদলি হয়েছি।

দ্বিতীয় শ্রেণির ছাত্রী জান্নাতুল মাওয়া। অভিনব ছাগলের গাড়িতে চড়ে স্কুলে যায় প্রতিদিন। ছবি, ভিডিও সংবাদপত্র ও সামাজিক যোগাযোগমাধ্যমে তোলপাড় সৃষ্টি করে।